**Go swarelela motšhelo wa bathabiši le boradipapadi bao e sego badudi**

**Na ke eng?**

Tefelo efe goba efe ya bathabiši le boradipapadi bao e se go badudi, bakeng sa ditiragalo tše itšeng tše di diragalago ka Afrika Borwa e swanetše ke swarelelo ya motšhelo ya 15%. Modudi (mohlala. motšweletši, mothekgi, motho yo a beakanyago modiro goba moletlo) yo a nago le maikarabelo a go lefela radipapadi goba mothabiši wa naga ya ntle o swanetše go swarelela motšhelo go tšwa go tefelo yeo gomme a e lefele go SARS. Fao go se nago kamano ya modudi boitlamo bja motšhelo bo beiwa thwii go bathabiši le boradipapadi ba naga ya ntle.  15% ya go tshwarelela motšhelo ke motšhelo wa mafelelo gomme ga go ditshenyagelo goba dialawanse tšeo di ka gogelwago.

**Na ke mang a nago le maikarabelo a go lefela motšhelo?**

Modudi yo a beakanyago goba a tšweletšago moletlo le go lefela megolo go sekgabiši sa yo e sego modudi goba radipapadi o swanetše go lefela motšhelo go SARS. Fao yo e sego modudi a lefelago megolo go bathabiši goba boradipapadi bo e sego badudi, bathabiši le boradipapadi ba na le maikarabelo thweii a motšhelo.

**Na go tla direga eng ge ke sa obamele?**

Modudi a ka bonwa molato wa bosenyi gomme a lefišwa faene goba go ya kgolegong sebaka sa go se fete mengwaga ye mebedi ge eba ba pelelwa ke go:

* Tsebišiša SARS ka tiragalo yeo e beakanyeditšwego;
* Swarelela motšhelo wa mothabiši le boradipapadi bao e sego badudi;
* Lefela motšhelo wo o swareletšwego go SARS.

  Go palelwa ke go obamela go ka phethagala ka dira gore modudi a be le maikarabelo a go lefela motšhelo wa tshwarelelo.  Fao mothabiši le boradipapadi bao e sego badudi ba amogelago mogolo go tšwa go yo e sego modudi gomme ba se laodiše metšhelo, mothabiši le radipapadi bao ba ka ganetšwa go tsena ge ba boya ka Afrika Borwa.

**Na tekanyo ya motšhelo wa tshwarelelo e ka dirišwa neng?**

Ditekanyo tša motšhelo tša go tlwaelega di tla dirišwa bakeng sa tekanyo ya motšhelo wa go tshwarelelwa fao mothabiši goba radipapadi yo e sego modudi a lego:

* Mošomi wa modudi; gape
* A be ka Afrika Borwa ka sebele sebaka sa go feta matšatši a 183 ka botlalo go sebaka sefe goba sefe sa dikgwedi tše 12 tša go thoma goba go fela ka ngwaga wa motšhelo wo papalo e dirilwego ka Afrika Borwa.

Ka fao o ka lefelago motšhelo?

Dikgato tše di latelago di swanetše go latelwa:

**Kgato ya 1 – Tsebišo**

Modudi yo a nago le maikarabelo a pele a go beakanya papalo ya mothabiši yo e sego wa modudi goba radipapadi wa Afrika Borwa, o swanetše go tlatša foromo ya NR01 – Notification of Performance of Foreign Entertainer or Sportsperson – External Form. Ge eba go na le mongmošomo yo e sego modudi boitlamo bjo bo beiwa thwii go bathabiši le boradipapadi. Foromo ye e swanetše go romelwa go Sehlopha sa Baeti ba Dikgabiši mo matšatšing a 14 morago ga ge tumelelano ya kamano e dirilwe le mothabiši goba radipapadi.   Ditokumente tše di latelago tše di lego lenaneong la temana D ya foromo ya NR01 di swanetše go ba sepetšwa mmogo le NR01:

* Dikhophi tša go saenwa tša tumelelano magareng ga bathabiši le boradipapadi le mmeakanyi wa modudi / motšweletši
* Dikhophi tša Paseporoto
* Tlhakantšho ya motšhelo wa tshwarelelo
* Tiišetšo ya letseno ka moka leo le gotšwego mola a le ka Afrika Borwa
* Tiišetšo ya tekanyo ya tšhentšhano yeo e filwego ke ba panka ya papatšo ya Afrika Borwa

  Modudi o swanetše go:

* Imeila ditokumente go dswart@sars.gov.za  le cc nres@sars.gov.za.

**Kgato ya 2 – Ngwadiša molefela motšhelo le go fana ka pušetšo**

Mothabiši goba radipapadi (molefela motšhelo) yo e sego modudi o tlo ngwadišwa bakeng sa morero wa motšhelo wa letseno gomme nomoro ya motšhelo e tlo fiwa

**Kgato ya 3 – Tekolo**

Letseno leo le laeditšwego go tlhakantšho ya motšhelo le le rometšwego le NR01 le tlo dirišwa go romela tekolo ya motšhelo.. Ditšhelete tša naga ya ka ntle di swanetše go fetošetšwa go Ranta ya Afrika Borwa ka tekanyo ya maleba yeo e filwego ke panka ka letšatšikgwedi leo tšhelete e bego e swareletšwe.

**Kgato ya 4 – Kganetšano goba boipiletšo**

Ge eba molefela motšhelo o nyaka go, a ka ganetšana le tekolo   Molefela motšhelo goba motšweletši o swanetše go tlatša Tsebišo ya Kganetšano (NOO) gomme a e romele ka imeile go motho yo a laeditšwego ka lengwalong la tekolo mo matšatšing a 30 a tekolo. Mohlakiši o tla šomana le kganetšano.

**Kgato ya 5 – Maikarabelo a Modudi a go tshwarelela motšhelod**

* Molefela motšhelo / motšweletši o swanetše go lefela motšhelo go SARS a diriša nomorotšhupetšo ya motšhelo wa letseno ya mothabiši goba radipapadi yo e sego modudi yeo e tlo laetšwago ka tekolo.
* Fao modudi a tshwarelelago motšhelo, motšhelo o swanetše go lefelwa go SARS ka nomorotšhupetšo ya motšhelo wa letseno ya mothabiši goba radipapadi pele ga mafelo a kgwedi go latela kgwedi yeo motšhelo o bego o gogilwe goba o tshwareletšwe.
* Fao modudi a paletšwego ke go lefela motšhelo wa tshwarelelo:
	+ Fao modudi a sa kago a ngwadiša bakeng sa PAYE, SARS e tlo ngwadiša modudi bakeng sa morero wa PAYE gomme ya oketša tekolo ya PAYE ya palo yeo e lefelwago mo kgweding yeo motšhelo o bego o swanetše go lefelwa.
	+ Ge eba modudi o ngwadišitše bakeng sa PAYE tekolo ya tlaleletšo ya PAYE e tlo oketšwa bakeng sa palo yeo e lefelwago mo kgweding yeo motšhelo o swanetšego go lefelwa.
* Modudi o swanetše go romela poelanyo ya EMP501 go SARS mafelelong a ngwaga wa tekolo.
* Mothabiši le radipapadi yo e sego modudi ga a sa na maikarableo a tekolo ya motšhelo wa letseno yeo e okeditšwego gomme go tla romelwa tekolo ya lefela go bona.

**Kgato ya 6 – Setifikeiti sa Klerense ya Motšhelo le Setifikeiti sa Khrediti ya Motšhelo**

Setifikeiti sa klerense ya motšhelo se ka kgopelwa go dumelela panka ya kgwebo ya modudi go lokolla nete ya tefišo ya papalo go bathabiši bao e sego badudi goba boradipapadi. Setifikeiti sa khrediti ya motšhelo se tla fiwa morago ga ge motšhelo o lefetšwe ka botlalo.

**Na o hloka thušo?**

Ge eba o hloka thušo efe goba efe, lebelela dintlha tša rena tša kgokaganyo mo.